TECHNINĖ SPECIFIKACIJA

1. PIRKIMO OBJEKTO APRAŠYMAS
1.1. SĄVOKOS  
1.1.1. Užsakovas – AB Lietuvos oro uostai. 
1.1.2. Objektas, KUN – Kauno oro uostas.
1.1.3. Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
1.1.4. Paslaugos – Kauno oro uosto inžinerinių tinklų, pastatuose esančių vietinių šilumos tinklų, pastatuose esančių dujinių katilinių įrangos, vidaus ir lauko vandentiekio, buitinių ir lietaus nuotekų tinklų ir įrenginių  remonto ir techninės priežiūros paslaugos, avarinės tarnybos paslaugos gedimo ar avarijos metu ir neplaninės paslaugos.
1.1.5. Sutartis – Sutartis, sudaroma tarp Paslaugų teikėjo ir Užsakovo dėl Pirkimo objekto.
1.1.6. IVANTI – Užsakovo naudojama pagalbos ir užklausų registravimo sistema „Ivanti“.

1.2. PIRKIMO OBJEKTAS IR APIMTYS
1.2.1. Pirkimo objektas – santechnikos priežiūros ir remonto paslaugos (toliau – Pirkimo objektas).
1.2.2. Pirkimo objektas apima Kauno oro uosto pastatuose esančių vietinių šilumos tinklų, pastatuose esančių dujinių katilinių įrangos, vidaus ir lauko vandentiekio, buitinių ir lietaus nuotekų tinklų ir įrenginių remonto ir techninės priežiūros paslaugas, avarinės tarnybos paslaugas gedimo ar avarijos metu ir neplanines paslaugas. Užsakovo pastatų ir statinių sąrašas, kuriuose bus teikiamos perkamos Paslaugos, nurodytas Priede Nr. 1.
1.2.3. Užsakovas siekia įsigyti Paslaugas, kurių techniniai reikalavimai aprašyti šioje Techninėje specifikacijoje.
1.2.4. Paslaugos bus perkamos pagal poreikį. Užsakovas numato, bet neįsipareigoja per Sutarties galiojimo laikotarpį nupirkti Paslaugų, neviršijant pradinės Sutarties vertės, t. y. ne daugiau kaip už 300 000,00 (tris šimtus tūkstančių) EUR be PVM.
1.2.5. Už 1.2.9 punkte nurodytas Paslaugas Užsakovas apmokės taikant Paslaugų teikėjo pasiūlyme nustatytus fiksuotus įkainius. 
1.2.6. Užsakovas taip pat atlygins Paslaugų teikėjui faktiškai patirtas, tiesiogiai su Paslaugų teikimu susijusias išlaidas medžiagoms, detalėms ir įrenginių dalims (išskyrus 1.2.10.9 punkte nurodytas išlaidas, kurios turi būti įskaičiuotos į Paslaugų įkainius). Siekiant, kad faktiškai patirtų išlaidų kaina neviršytų rinkos kainos, Paslaugų teikėjas turės suderinti jas su Užsakovu iš anksto ir gauti raštišką užsakymo patvirtinimą. Į faktines išlaidas negali būti įtrauktas Paslaugų teikėjo pelnas. 
1.2.7. Paslaugų teikėjas turi pagrįsti faktiškai patirtas išlaidas ir pateikti medžiagų, detalių ir įrenginių dalių įsigijimo iš trečiųjų asmenų dokumentus arba jų kopijas – sąskaitas faktūras arba medžiagų, detalių ir įrenginių dalių tiekėjo / gamintojo kainoraščio ar jo dalies kopiją (gali būti pateikiama bet kokia kainoraščio kopija, įskaitant tiekėjo / gamintojo internetinio puslapio kopiją). Užsakovas atlygins tik tas išlaidas, kurios neabejotinai bus patiriamos teikiant Paslaugas, bus suderintos bei raštiškai patvirtintos vykdant Paslaugų užsakymą, ir kurių kaina bus pagrįsta patvirtinančiais dokumentais.
1.2.8. Faktiškai patirtų išlaidų atlyginimui skirta Sutarties dalis – ne daugiau kaip 30 000,00 (trisdešimt tūkstančių) Eur be PVM, neviršijant pradinės Sutarties vertės, nurodytos 1.2.4 punkte.
1.2.9. Planuojamų įsigyti Paslaugų apimtys:

	Pavadinimas
	Mato vnt.
	Preliminarus kiekis Sutarties galiojimo laikotarpiu

	Remonto ir techninės priežiūros paslaugos, 8/5 režimu
	Mėnuo
	36

	Neplaninės paslaugos, 8/5 režimu 
	Valanda
	2 000

	Avarinės tarnybos paslaugos gedimo ar avarijos metu, 24/7 režimu 
	Valanda
	3 000



1.2.10. Remonto ir techninės priežiūros paslaugos apima: 
1.2.10.1. Kasdieninius įrenginių apžiūrėjimo, įvertinimo, techninio aptarnavimo, reguliavimo, taisymo ir remonto darbus, kurie atliekami tam, kad sistemos ir jų sudėtinės dalys būtų tvarkingos, patikimai ir saugiai veiktų; 
1.2.10.2. Gaisrinių hidrantų, rezervuarų ir vamzdynų, priešgaisrinių siurblinių, vandens ir nuotekų siurblinių, bei nuledinimo nuotekų talpos eksploataciją ir techninę priežiūrą;
1.2.10.3. Inžinerinių tinklų apžiūras ir patikrinimus siekiant užtikrinti, kad Objektas bet kuriuo paros metu būtų pilnai tvarkingas, veikiantis ir saugus;
1.2.10.4. Objekto inžinerinių tinklų ir įrenginių būklės atitikimo Lietuvos Respublikos teisės aktų keliamiems reikalavimams, užtikrinimas, siekiant optimizuoti Objekto priežiūrą ir naudojimą pagal paskirtį bei mažinti tam skiriamas Užsakovo išlaidas;
1.2.10.5. Tvarkingos dokumentacijos vedimą, jos sisteminimą: Objekto inžinerinių tinklų ir įrenginių, sistemų gedimų bei kitokių defektų, įvykių fiksavimą IVANTI, Užsakovo, patalpų nuomininko ar kito teisėto Objekto sudėtinių dalių valdytojo išreikštų pastabų, pretenzijų fiksavimą ir informacijos apie tai bei siūlymų dėl gedimų šalinimo pateikimą Užsakovui. 
1.2.10.6. Defektų šalinimo organizavimą, defektų atsiradimo priežasčių nustatymą ir ekspertizių organizavimą (esant poreikiui), gedimų registro pildymą (gedimo/defekto pastebėjimas, jo registravimo data, laikas, vieta, pobūdis; gedimo/defekto baigimo šalinti data, laikas, Paslaugas suteikęs asmuo, siūlymai, kad gedimas nesikartotų; esant poreikiui fiksavimas fotonuotraukomis);
1.2.10.7. Savalaikį riebalų (1 vnt.) ir naftos produktų gaudyklių (7 vnt.) periodinį tikrinimą, jų valymo organizavimą ir darbų koordinavimą/priežiūrą; 
1.2.10.8. Gedimų bei avarijų šalinimą, lokalizavimą ir likvidavimą; 
1.2.10.9. Paslaugų teikėjo personalo aprūpinimą eksploatacinėmis medžiagomis (pakulos, sandarinimo pastos, sąvaržos ir pan.), reikalingomis atliekant įrengimų aptarnavimą ir remontą, panaudotų medžiagų ir (ar) susidariusių atliekų išrūšiavimą ir pristatymą į Užsakovo pavojingų ir nepavojingų atliekų sandėlį, darbų atlikimui reikalingos IT įrangos (planšetės ar kompiuteriai), įrankių ir įrangos įsigijimą arba nuomą, transporto priemonę ir jos eksploatacijos išlaidas, bei visus kitus veiksmus, susijusius su tinkamu savarankišku Paslaugų teikimu, įskaitant darbo rūbų, avalynės, inventoriaus ir kt. reikalingų priemonių suteikimu Paslaugų teikėjo darbuotojams;
1.2.10.10. Sustambinto inžinerinių tinklų priežiūros ir tikrinimo grafiko, kuriame būtų suplanuoti punktuose 1.2.10.1 – 1.2.10.7 išvardinti darbai, eiliškumas, terminai ir dienos, kada Paslaugų teikėjas turi atlikti grafike įvardintus darbus, pildyti reikiamą dokumentaciją, parengimą;
1.2.10.11. Paslaugų teikėjo prievolę (įsipareigojimą), pastebėjus Objekto defektus ar gavus pranešimą apie juos, nedelsiant informuoti Užsakovą;
1.2.10.12. Atsirandančių defektų įvertinimą ir, nustačius, kad tokiems defektams galioja garantija, pasirūpinimą/organizavimą, jog darbams, įrenginiams ir kt. garantinius laikotarpius suteikę juridiniai ar fiziniai asmenys nedelsiant pašalintų atsiradusius trūkumus ar defektus bei šių darbų atlikimo terminų, eigos ir kokybės kontroliavimą;
1.2.10.13. Remonto darbų atsiradusiems defektams pašalinti organizavimą (kai to pageidauja Užsakovas) Paslaugų teikėjui ar Užsakovui nustačius, jog garantinis laikotarpis yra pasibaigęs arba defektai nepatenka į garantinių įsipareigojimų sąrašą, o yra atsiradę dėl Objekto naudotojų kaltės ar nusidėvėjimo.
1.2.10.14. Esant Užsakovo poreikiui, konsultavimą klausimais, susijusiais su esamų ir būsimų inžinerinių sistemų, įrenginių demontavimu ar sumontavimu, derinimu, remontu, eksploatacija ar kitokiu esminiu tinklų, įrenginių ar sistemų techninių parametrų keitimu, rengti su tuo susijusią dokumentaciją, atnaujinti esamas schemas, planus ir pan.
1.2.10.15. Objekto inžinerinių tinklų, įrenginių bei sistemų eksploatacijai, techninei priežiūrai ir remontui reikalingų procedūrų, instrukcijų, schemų, techninių pasų parengimą, aprašymą ir suderinimą su Užsakovu, atsakingomis institucijomis, paslaugų teikėjais, subteikėjais, nuomininkais ir kitomis susijusiomis trečiosiomis šalimis.
1.2.10.16. Užsakovo ateinančių metų išlaidų poreikio įvertinimą Objekto inžinerinių tinklų ir įrenginių eksploatacijai, techninei priežiūrai ir remontui, detalios ataskaitos parengimą ir pateikimą Užsakovui iki kiekvienų metų rugsėjo mėnesio 1 dienos.
1.2.10.17. Neeilines apžiūras, kurios atliekamos po ekstremalių įvykių (gaisrų, liūčių, uraganų, sprogimų ir pan.).
1.2.10.18. Duomenų (rodmenų) apie bendrą mėnesinį šalto ir karšto vandens sunaudojimą surinkimą Užsakovo nustatytais terminais, kaštų dalies, tenkančios Objekto nuomininkams ir Objekte esančių privačių pastatų ir statinių savininkams, apskaičiavimą ir nustatyta forma pateikimą Užsakovui.
1.2.11. Neplaninės paslaugos apima: 
1.2.11.1. Užsakovui užsakius neplanines paslaugas, kurios nepatenka į 1.2.10 punkte aprašytų remonto ir techninės priežiūros paslaugų apimtį, bet yra susijusios su Pirkimo objektu (įskaitant vamzdynų televizinę diagnostiką), Paslaugų teikėjas privalo objektyviai įvertinti ir raštu informuoti Užsakovą apie numatomą neplaninių paslaugų atlikimo trukmę, bendrą neplaninių paslaugų atlikimui reikalingų darbuotojų darbo valandų kiekį, datą, kada numatoma atlikti neplanines paslaugas, pateikti neplaninių paslaugų atlikimui reikalingų medžiagų, detalių ar įrenginių dalių preliminarų poreikį, nurodant preliminarias rinkos kainas, apklausas, pristatymo terminus ir t.t.
1.2.11.2. Jei Šalys nesutaria kitaip, neplaninių paslaugų sąmatą (t.y. informaciją apie neplaninių paslaugų atlikimo terminus, numatomą darbo valandų kiekį bei numatomas panaudoti medžiagas, detales ir įrenginių dalis, jų kainą ir t.t.) Paslaugų teikėjas privalo pateikti per 1 (vieną) darbo dieną.
1.2.11.3. Gavęs neplaninių paslaugų sąmatą, Užsakovas priima sprendimą dėl jų užsakymo. Užsakovas, įvertinęs reikalingų medžiagų, detalių ir įrenginių dalių sąrašą, informuoja Paslaugų teikėją, kurias medžiagas, detales ir įrenginių dalis ir kokiais terminais pateiks Paslaugų teikėjui pats, įsigijęs pagal kitas Užsakovo turimas sutartis. Medžiagas, detales ir įrenginių dalis, kurių nepateiks pats Užsakovas, turės pateikti Paslaugų teikėjas, o už jas bus atlyginama 1.2.6 – 1.2.8 punktuose nustatyta tvarka.
1.2.11.4. Neplanines paslaugas Paslaugų teikėjas turi teisę atlikti tik suderinus jų atlikimo terminus ir gavęs Užsakovo rašytinį patvirtinimą.
1.2.11.5. Tuo atveju, kai būtinybė neplaninėms paslaugoms atsirado dėl avarinės situacijos ar kitų nenumatytų ir neatidėliotinų aplinkybių, Paslaugų teikėjas privalo žodžiu informuoti Užsakovo atsakingą personalą apie kilusią būtinybę atlikti neplanines paslaugas ir gauti Užsakovo atsakingo personalo žodinį patvirtinimą remonto vykdymui.
1.2.12. Užsakovo inžinerinius tinklus, įrengimus ir įrangą sudaro:
1.2.12.1. Šilumos energijos paskirstymo tinklai ir įrenginiai: 
1.2.12.1.1. Pastatuose (administracinis pastatas, senasis keleivių terminalas, naujas keleivių terminalas, priešgaisrinės gelbėjimo tarnybos pastatas) esantys dujiniai šilumos energijos gamybos ir paskirstymo tinklai bei įrenginiai;
1.2.12.1.2. Pastatuose esantys magistraliniai šildymo tinklai, radiatoriai, kolektoriai, kaloriferiai, fankoilai, vidiniai šilumos vamzdynai bei įrenginiai, kita nedetalizuota vidinių šilumos sistemų įranga, esanti pastatuose/statiniuose.
1.2.12.2. Vandentiekio ir nuotekų įrenginiai / tinklai:
1.2.12.2.1. Bendrieji vandentiekio tinklai ir įrenginiai, nustatant atsakomybės ribas nuo Užsakovo nustatytų atsakomybės ribų su UAB „Giraitės vandenys“ iki kiekvieno pastato (administracinis pastatas, senas keleivių terminalas, naujas keleivių terminalas, priešgaisrinė gelbėjimo tarnyba, kontrolinis praleidimo punktas, stalių dirbtuvės, ūkinės katilinės pastatas, pagalbiniai garažų teritorijos pastatai, centrinė skirstymo pastotė, vandens siurblinė, vandens skirstymo mazgas) galinių vartojimo taškų bei iki nuomininkų pastatų įvadinių vandentiekio sklendžių;
1.2.12.2.2. Vandens tiekimo siurblinė, kurioje yra vandens rezervuaras bei 2 (du) vandens pakėlimo siurbliai, esant reikalui pakeliantys spaudimą visoje vandens tiekimo trasoje su lokaliu ir su nuotoliniu valdymu;
1.2.12.2.3. Įvadinis vandens apskaitos ir paskirstymo mazgas;
1.2.12.2.4. Šalto vandens tiekimo įrenginiai ir vamzdynas (pilnas vamzdyno aprišimas);
1.2.12.2.5. Karšto vandens tiekimo įrenginiai ir vamzdynai, įskaitant karšto vandens ruošimo įrenginius (pilnas vamzdyno aprišimas);
1.2.12.2.6. Šalto ir karšto vandens apskaitos įrenginiai, įskaitant nuomininkų šalto vandens apskaitos įrenginius;
1.2.12.2.7. Įvairūs elektriniai vandens šildytuvai;
1.2.12.2.8. Sanitariniai prietaisai (tualetai, pisuarai, bide, praustuvai, dušai, vonios, maišytuvai, ir kt.);
1.2.12.2.9. Kita nedetalizuota vidaus vandentiekio tinklų įranga ir santechniniai prietaisai;
1.2.12.2.10. Bendrieji nuotekų tinklai ir įrenginiai, nustatant atsakomybės ribas nuo Objekto nustatytų atsakomybės ribų su miesto tinklus eksploatuojančia tarnyba / išleidimo kolektorių;
1.2.12.2.11. Vidaus nuotekų tinklai ir įrenginiai, nustatant atsakomybės ribas nuo nustatytų ribų su bendraisiais nuotekų tinklais ir įrenginiais iki Objekto nustatytų atsakomybės ribų su nuomininkais;
1.2.12.2.12. Fekalinė kanalizacija, fekalinės kanalizacijos išleidimo kolektoriai, vamzdynai;
1.2.12.2.13. Nuotekų kėlimo siurblinės – 3 (trys) vnt.;
1.2.12.2.14. Vidaus fekalinės kanalizacijos tinklai, sanitarinių mazgų kanalizacijos įrenginiai;
1.2.12.2.15. Naftos gaudyklės – 6 (šeši) vnt., riebalų gaudyklė – 1 (vienas) vnt.;
1.2.12.2.16. Nuledinimo nuotekų talpa su sklendėmis ir siurbliu – 1 (vienas) vnt.
1.3. REIKALAVIMAI PIRKIMO OBJEKTUI
1.3.1. Paslaugos turi būti teikiamos nuolat, 24 valandas per parą visą Sutarties galiojimo laikotarpį.  
1.3.2. Paslaugų teikėjas ne vėliau kaip per 5 (penkias) darbo dienas nuo Sutarties įsigaliojimo sudaro ir pateikia Užsakovo derinimui bei tvirtinimui apžiūrų, patikrinimų ir kitų veiksmų grafiką, įvardintą punkte 1.2.10.10 punkte, užtikrinantį, kad inžineriniai tinklai ir įrenginiai bet kuriuo metu būtų pilnai tvarkingi ir veikiantys.
1.3.3. Paslaugų teikėjas turi užtikrinti, kad visu Sutarties galiojimo laikotarpiu Objekte būtų pakankamas kiekis darbuotojų, kad būtų užtikrintas nepertraukiamas ir kokybiškas Paslaugų teikimas (įskaitant darbuotojų pakeičiamumą atostogų, nedarbingumo ir pan. atvejais):
1.3.3.1. visu Sutarties galiojimo laikotarpiu nuo Sutarties įsigaliojimo dienos, kiekvieną darbo dieną pirmadienį – ketvirtadienį nuo 7.00 val. iki 16.00 val., penktadienį nuo 7.00 val. iki 14.45 val. Objekte fiziškai būtų tinkamą kvalifikaciją turintis Paslaugų teikėjo darbuotojas;
1.3.3.2. pakankamą kiekį budinčio personalo (bent vieno darbuotojo) operatyviam reagavimui Objekte 24 valandas per parą, 7 (septynias) dienas per savaitę. Budintis personalas privalo turėti kvalifikaciją visų Užsakovo tinklų ir įrenginių avarijų lokalizavimui ir kritiškai svarbios įrangos gedimų šalinimui, būti gerai susipažinęs su Objektu.
1.3.4. Paslaugų teikėjas turi numatyti, įvertinti išlaidas ir aprūpinti Objekto inžinerinių tinklų ir įrenginių eksploataciją ir techninės priežiūros paslaugas vykdantį darbuotoją ir avarinę tarnybą techniškai tvarkingomis autotransporto priemonėmis 24 valandas per parą. Paslaugų teikėjo darbuotojai ir avarinė tarnyba turi būti aprūpinti mobiliaisiais telefonais, kompiuteriu / planšete.
1.3.5. Paslaugų teikėjas privalo užtikrinti, kad visi jo darbuotojai, dalyvausiantys Paslaugų teikime, turėtų Paslaugų teikimui reikalingus dokumentus, būtų instruktuoti saugos ir sveikatos darbe klausimais, supažindinti su esamais ir galimais profesinės rizikos, pavojingais ir kenksmingais veiksniais, o taip pat užtikrinti, kad darbuotojai tinkamai ir visapusiškai laikytųsi priešgaisrinės saugos, aplinkos apsaugos, darbų saugos ir sveikatos, sanitarinių higieninių normų, ir aviacijos saugumo aktų reikalavimų. 
1.3.6. Objekte dirbantys Paslaugų teikėjo darbuotojai privalo dėvėti tvarkingus, švarius darbo rūbus (uniformas) su skiriamaisiais ženklais (Paslaugų teikėjo logotipu). Dirbantieji aerodrome privalo vilkėti specialią aprangą, skirtą dirbti aerodrome. 
1.3.7. Paslaugų teikėjas turi nusimatyti ir įsivertinti išlaidas personalo mokymams, asmens leidimams, kvalifikacijos kėlimui ir leidimams vairuoti transporto priemones aerodrome gauti. 
1.3.8. Sutarčiai vykdyti paskirti Paslaugų teikėjo darbuotojai privalės būti nepriekaištingos reputacijos, išklausyti mokymus ir gauti nuolatinius leidimus patekti į Užsakovo riboto patekimo vietas bei kontroliuojamas teritorijas ir vairuoti transporto priemones aerodrome. Informacija apie leidimų dirbti oro uosto teritorijoje išdavimo tvarką ir kainas, tai pat leidimų gavimui reikalingų mokymų kainas pateikiama Užsakovo interneto tinklapyje adresu https://www.ltou.lt/lt/galimybes-verslui/leidimai ir https://www.ltou.lt/lt/apie-lietuvos-oro-uostus/mokymai. Mokesčius už leidimų išdavimą ir mokymus apmoka Paslaugų teikėjas. Nuolatinio asmens leidimo išdavimas gali trukti apie 5 (penkias) savaites, jeigu tinkamai pateikiami reikalaujami dokumentai. Paslaugų teikėjas privalo pateikti tinkamai užpildytus reikalaujamus dokumentus leidimams gauti ne vėliau kaip per 1 (vieną) savaitę nuo Sutarties įsigaliojimo dienos, o Sutarties vykdymo metu pasikeitus darbuotojams – nedelsiant, bet ne vėliau kaip per 2 (dvi) savaites nuo naujų darbuotojų paskyrimo dienos. Siekiant užtikrinti tinkamą Sutarties vykdymą, Paslaugų teikėjas privalo užtikrinti, kad visu Sutarties galiojimo laikotarpiu bus pakankamas darbuotojų, turinčių nuolatinius leidimus, kiekis.
1.3.9. Paslaugų teikėjas privalo užtikrinti, kad jo darbuotojai Paslaugų teikimo metu saugiai elgtųsi su visu ir bet kokiu Užsakovo ir/ar trečiųjų asmenų turtu, esančiu Užsakovo valdomoje teritorijoje, saugotų Užsakovo materialines vertybes. 
1.3.10. Visos Paslaugos turi būti atliktos šioje Techninėje specifikacijoje ir (ar) IVANTI nurodytu laiku, kokybiškai, kompleksiškai ir pagal suderintą su Užsakovu terminą/grafiką. 
1.3.11. Teikiamų Paslaugų kokybę kontroliuoja Užsakovo ir Paslaugų teikėjo paskirti atsakingi darbuotojai. Paslaugų teikėjas turės paskirti atsakingą už Sutarties vykdymą asmenį (vadybininką), su kuriuo bus derinami Paslaugų atlikimo terminai, grafikai, neplaninių paslaugų poreikis, sąmatos.
1.3.12. Paslaugos turės būti teikiamos netrikdant įprasto oro uosto darbo režimo ir laikantis informacijos neskleidimo, konfidencialumo reikalavimų ir saugumo reikalavimų, nustatytų Lietuvos Respublikos teisės aktuose. 
1.3.13. Užsakovui ar Užsakovo partneriams atliekant Objekto inžinerinių tinklų, įrenginių bei sistemų rekonstrukcijos ar remonto darbus, Paslaugų teikėjas turi dalyvauti rekonstrukcijos ar remonto paslaugų priėmime ir instruktuoti bei apmokyti savo darbuotojus dirbti su naujai įdiegta įranga.
1.3.14. Paslaugos teikėjas lydi ir prižiūri pasitelktus subteikėjus (jeigu tokių bus) ar trečiųjų šalių darbuotojus, vykdančius visus darbus Kauno oro uosto inžinerinėse sistemose ir inžineriniuose tinkluose – pastatuose esančiuose vietiniuose šilumos tinkluose, pastatuose esančiose dujinėse katilinėse, vandentiekio, buitinių ir lietaus nuotekų, tinkluose ir įrenginiuose – remontuojant, rekonstruojant, modernizuojant, likviduojant avariją ir kitais atvejais pagal atskirą Užsakovo nurodymą.
1.3.15. Oro uosto veiklai įtaką darančios Paslaugos turi būti teikiamos iš anksto informavus ir suderinus su Užsakovu ir trečiosiomis šalimis ir gavus Užsakovo leidimą Paslaugų atlikimui.
1.3.16. Paslaugų teikėjas iki Paslaugų teikimo pagal Sutartį pradžios privalo būti pilnai susipažinęs su Objektu, turi būti įsivertinęs visas rizikas, pilnai įvertinęs realią situaciją ir visas Paslaugų, medžiagų, įrangos apimtis bei sąlygas, reikalingas šios Sutarties vykdymui. 
1.3.17. Paslaugų teikėjas Paslaugų teikimo metu įsipareigoja nesivesti ir neįsileisti pašalinių asmenų, vykdyti visus teisėtus ir neprieštaraujančius Sutarties nuostatoms raštiškus Užsakovo  nurodymus.
1.3.18. Paslaugų teikėjas turi vykdyti atitinkamas aplinkosaugos priemones, kurios leistų sumažinti teikiant Paslaugas susidarančių atliekų kiekį ir šias atliekas atiduoti perdirbimui. Visos Paslaugų teikimo Užsakovo teritorijoje metu susidariusios atliekos, panaudotos detalės turi būti renkamos, rūšiuojamos ir pristatomos į Užsakovo pavojingų ir nepavojingų atliekų sandėlį.
1.3.19. Užsakovui pareiškus motyvuotą raštišką pretenziją dėl nekokybiškai ar neatsakingai atliekamų Paslaugų, Paslaugų teikėjas per 72 valandas įsipareigoja pakeisti Objekto inžinerinių tinklų ir įrenginių eksploatacinę ir techninę priežiūrą vykdantį personalą (vadovą ar darbuotojus ir t.t.).  
2. PRIEVOLIŲ VYKDYMAS
2.1. PRIEVOLIŲ VYKDYMO VIETA(-OS)
☒ Kauno oro uostas, Oro uosto g. 4, Karmėlava, Kauno raj.
2.2. UŽSAKYMŲ VYKDYMO TVARKA IR TERMINAI:
2.2.1. Užsakymų teikimo būdas:
☒ El. paštu
☒ Telefonu
☐ Kita. (Aprašyti) 
2.2.2. Vykdymo tvarka ir terminai
2.2.2.1. Neplaninių paslaugų vykdymą Paslaugų teikėjas privalo organizuoti per technologiškai trumpiausią laiką.
2.2.2.2. Kilus avarinėms ar ekstremalioms situacijoms Paslaugų teikėjas privalo nedelsiant informuoti Užsakovą ir nedelsiant šalinti kilusias kliūtis. Jei įvertinus gedimo ar avarijos sudėtingumą yra aišku, kad Objekte esančio Paslaugų teikėjo personalo jėgomis nepavyks pašalinti gedimo ar likviduoti avarijos, atsakingas darbuotojas ar jo vadovas turi iškviesti Paslaugų teikėjo avarinę tarnybą, o gedimo ar avarijos faktą fiksuoti nustatytos formos aktu bei užregistruoti Užsakovo gedimų registre.
2.2.2.3. Pranešimas apie avarines ar ekstremalias situacijas, gedimus ir pan. turi būti priimtas Paslaugų teikėjo paskirto atsakingo, Objekto inžinerinių tinklų ir įrenginių bei sistemų eksploataciją ir techninės priežiūros paslaugas teikiančio personalo atsiliepiant į telefoninį skambutį, žodinį pranešimą ne ilgiau nei per 5 (penkias) minutes. Visi pranešimai ir užduočių atlikimas turi būti užregistruoti IVANTI, kaip numatyta 1.2.10.5 punkte.
2.2.2.4. Paslaugų teikėjas turi užtikrinti, kad visam Sutarties galiojimo laikotarpiui turėtų papildomą atitinkamos kvalifikacijos personalą, avarinę tarnybą, kurie kvalifikuotai galėtų teikti Paslaugas, šalinti avarijas, spręsti kilusias ekstremalias situacijas. Taip pat turi užtikrinti papildomo personalo pasiekiamumą ir informacijos priėmimą 24 valandas per parą, 7 dienas per savaitę, 365 dienas per metus.
2.2.2.5. Turi būti užtikrintas avarinės tarnybos atvykimas į avarijos vietą ne vėliau kaip per 1 (valandą) nuo žodinio/telefoninio pranešimo gavimo iš Užsakovo, jei konkrečiu atveju nepakanka Paslaugos teikėjo personalo dalyvavimo.
2.2.2.6. Avarijos turi būti lokalizuojamos ne vėliau kaip per 30 (trisdešimt) minučių nuo žodinio pranešimo gavimo ar registravimo IVANTI sistemoje. Avarijos padariniai turi būti likviduojami su Užsakovu suderinus Paslaugų apimtis ir atlikimo laiką.
2.2.2.7. Paslaugų teikėjo paskirtas atstovas, atsakingas už Sutarties vykdymą, visą Sutarties galiojimo laikotarpį nuo Sutarties įsigaliojimo dienos, 24 valandas per parą, poilsio ir švenčių dienomis privalo būti pasiekiamas telefonu arba el. ryšio priemonėmis ir spręsti visus kritinius, avarinės tarnybos ar kitų objekte dirbančių specialistų klausimus, susijusius su Paslaugų teikimu Objekte.
2.2.2.8. Sutarties vykdymo metu Paslaugų teikėjui keičiant Paslaugas teikiančius darbuotojus, jų kvalifikacija turi būti pagrindžiama / suderinama pateikiant patvirtinančius dokumentus vadovaujantis Sutartyje nustatyta tvarka.  
3. PRIEDAI 


3.1. Valdomi pastatai ir statiniai. 
Priedas Nr. 1. Valdomi pastatai ir statiniai

	Pastatai / aptarnaujami objektai
	Žymėjimas
	Plotas
	Šildymas
	Vandentiekis
	Nuotekos
	Karšto vandens ruošimas

	Administracinis pastatas ( 2 ir 3 aukštai, priestatai, rūsys, katilinė)
	14B5p
	1796
	Dujinė katilinė
	Yra
	Yra
	Tūriniai  el. vandens šildyt.

	Keleivių terminalas
	46T3g
	9049
	Dujinė katilinė
	Yra
	Yra
	Dujiniai katilai/tūriniai šild.

	Senasis keleivių terminalas
	1B1g
	2142
	Dujinė katilinė
	Yra
	Yra
	Tūriniai  el. vandens šildyt.

	PGT pastatas su priestatais
	6O3p
	1926
	Dujinė katilinė
	Yra
	Yra
	Tūriniai  el. vandens šildyt.

	Kontrolinis praleidimo punktas
	20/16B1g
	102
	Šilumos siurblys O/O
	Yra
	Yra
	Tūrinis  el. vandens šildyt.

	Geriamo vandens siurblinė
	MN Siurbl
	40
	Elektr. Radiat.
	Yra
	Nėra
	Nėra

	Įvadinis vandens mazgas
	13H1p
	66
	Elektr. Radiat.
	Yra
	Yra
	Nėra

	Stalių dirbtuvės
	20B1p
	159
	Šilumos siurblys O/O
	Yra
	Yra
	Tūrinis  el. vandens šildyt.

	Sandėlis - Buvusi ūkinė katilinė
	19H1p
	198
	Šilumos siurblys O/O
	Yra
	Yra
	Tūrinis  el. vandens šildyt.

	Sandėlis - Stalių dirbtuvių
	21B1p
	160
	Šilumos siurblys O/O
	Yra
	Yra
	Tūrinis  el. vandens šildyt.

	Vandens gręžinys (Tik PG reikmėms)
	---
	---
	Nėra
	Yra
	Nėra
	Nėra

	Nuotekų kėlimo siurblinė KPP
	Nėra
	Šulinyje
	Nėra
	Nėra
	Yra
	Nėra

	Nuotekų kėlimo siurblinė MRO
	---
	Šulinyje
	Nėra
	Nėra
	Yra
	Nėra

	Nuotekų kėlimo siurblinė Bendra
	---
	Šulinyje
	Nėra
	Nėra
	Yra
	Nėra

	Garažų boksai 
	19G1p dalis
	368
	Elektr. Radiat.
	Tranzitinis
	Nėra
	Nėra

	BGS patalpos (buv. viešbutis)
	15B2p dalis
	108
	Šilumos siurblys O/O
	Yra
	Yra
	Tūrinis  el. vandens šildyt.

	Riebalų gaudyklė 
	1 vnt.
	Nėra
	Nėra
	Nėra
	Yra
	Nėra

	Naftos gaudyklės 
	6 vnt.
	Nėra
	Nėra
	Nėra
	Yra
	Nėra

	Nuledinimo nuotekų talpa
	1 vnt.
	Nėra
	Nėra
	Nėra
	Yra
	Nėra




